ΔΙΑΤΑΞΗ ΤΟΥ ΠΡΟΕΔΡΟΥ ΤΟΥ ΔΙΚΑΣΤΗΡΙΟΥ ΤΗΣ 4ΗΣ ΜΑΡΤΙΟΥ 1994. - ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΚΑΤΑ ΓΑΛΛΙΚΗΣ ΔΗΜΟΚΡΑΤΙΑΣ. - ΔΙΑΓΡΑΦΗ. - ΥΠΟΘΕΣΗ C-249/91.



Συλλογή της Νομολογίας του Δικαστηρίου 1994 σελίδα I-00787



Διάδικοι

Σκεπτικό της απόφασης

Διατακτικό



Λέξεις κλειδιά

++++

Διαδικασία - Δικαστικά έξοδα - Παραίτηση δικαιολογούμενη από τη στάση του αντιδίκου

(Κανονισμός Διαδικασίας του Δικαστηρίου, άρθρο 69 PAR 5)

Διάδικοι

Στην υπόθεση C-249/91,

Επιτροπή των Ευρωπαϊκών Κοινοτήτων, εκπροσωπουμένη από τον Patrick Hetsch, μέλος της Νομικής της Υπηρεσίας, με αντίκλητο στο Λουξεμβούργο τον Γεώργιο Κρεμλή, μέλος της Νομικής Υπηρεσίας, Centre Wagner, Kirchberg,

προσφεύγουσα,

κατά

Γαλλικής Δημοκρατίας, εκπροσωπουμένης καταρχάς από τους Jean-Pierre Puissochet, διευθυντή Νομικών Υποθέσεων στο Υπουργείο Εξωτερικών, και Geraud de Bergues, κύριο βοηθό γραμματέα Εξωτερικών Υποθέσεων στη Διεύθυνση Νομικών Υποθέσεων του ιδίου υπουργείου και εν συνεχεία από τον Philippe Pouzoulet και την Catherine de Salins, αντιστοίχως υποδιευθυντή και σύμβουλο Εξωτερικών Υποθέσεων στη Διεύθυνση Νομικών Υποθέσεων του Υπουργείου Εξωτερικών, με τόπο επιδόσεων στο Λουξεμβούργο την Πρεσβεία της Γαλλίας, 9, boulevard Prince Henri,

καθής,

που έχει ως αντικείμενο να ανανγωριστεί ότι η Γαλλική Δημοκρατία, καθορίζοντας τις τιμές των φυσικών γλυκών οίνων στη γαλλική αγορά και επιβάλλοντας περιοριστικούς κανόνες της εμπορίας τους και της εξαγωγής τους, παρέβη τις κοινοτικές υποχρεώσεις της και, ειδικότερα, τις διατάξεις των κανονισμών (ΕΟΚ) 822/87 (ΕΕ L 84, σ. 1) και 823/87 (ΕΕ L 84, σ. 59), του Συμβουλίου, που εφαρμόζονται επί των οίνων ποιότητος οι οποίοι παράγονται σε συγκεκριμένες περιοχές (v.q.p.r.d.),

Ο ΠΡΟΕΔΡΟΣ ΤΟΥ ΔΙΚΑΣΤΗΡΙΟΥ

αφού άκουσε τον γενικό εισαγγελέα C. Ο. Lenz,

εκδίδει την ακόλουθη

Διάταξη

Σκεπτικό της απόφασης

1 Με έγγραφο που κατέθεσε στη Γραμματεία του Δικαστηρίου στις 10 Φεβρουαρίου 1994, η Επιτροπή των Ευρωπαϊκών Κοινοτήτων γνωστοποίησε στο Δικαστήριο, σύμφωνα με το άρθρο 78 του Κανονισμού Διαδικασίας, ότι παραιτείται από την προσφυγή της και ζήτησε η Γαλλική Δημοκρατία να καταδικαστεί στα δικαστικά έξοδα κατ' εφαρμογήν του άρθρου 69, παράγραφος 5, του Κανονισμού Διαδικασίας.

2 Με έγγραφο που κατέθεσε στη Γραμματεία του Δικαστηρίου στις 2 Μαρτίου 1994, η καθής κατέστησε γνωστό ότι έλαβε γνώση της παραιτήσεως και δεν διετύπωσε αντιρρήσεις ως προς το να φέρει αυτή τα δικαστικά έξοδα.

3 Κατά το άρθρο 69, παράγραφος 5, πρώτο εδάφιο, του Κανονισμού Διαδικασίας, ο παραιτούμενος διάδικος καταδικάζεται στα δικαστικά έξοδα, εφόσον υπήρχε σχετικό αίτημα του αντιδίκου. Ωστόσο, κατόπιν αιτήσεως του παραιτουμένου διαδίκου, καταδικάζεται στα έξοδα ο αντίδικος, αν τούτο δικαιολογείται από τη στάση του.

4 Εν προκειμένω, η προσφυγή και η εν συνεχεία παραίτηση της Επιτροπής υπήρξαν αποτέλεσμα της στάσεως της Γαλλικής Δημοκρατίας, δεδομένου ότι αυτή θέσπισε τα αναγκαία μέτρα προκειμένου να συμμορφωθεί προς τις υποχρεώσεις της αφού είχε ήδη ασκηθεί η προσφυγή της Επιτροπής.

5 Επομένως, η Γαλλική Δημοκρατία πρέπει να καταδικαστεί στα δικαστικά έξοδα.

Διατακτικό

Για τους λόγους αυτούς,

Ο ΠΡΟΕΔΡΟΣ ΤΟΥ ΔΙΚΑΣΤΗΡΙΟΥ

διατάσσει:

1. Διαγράφει την υπόθεση C-249/91 από το Πρωτόκολλο του Δικαστηρίου.

2. Η Γαλλική Δημοκρατία φέρει τα δικαστικά έξοδα.

Λουξεμβούργο, 4 Μαρτίου 1994.